Jimmy Donal Wales (embas tanggal 7 Agustus 1966) inggih punika sang sané ngadegin Yayasan Wikimédia miwah pinaka anggota Yayasan Wikimedia, organisasi nirlaba sané ngoperasiang proyék-proyék Wikipedia.

Kahuripan pribadi
Wales embas ring Huntsville, Alabama. Ajinne dados manajer toko kelontong, tur ibunne, (Doris) miwah nininne (Erma) ngurusang sekolah swasta sané mawasta "sekolah tradisional antuk asiki ruang kelas " pinaka tongos Wales masekolah. Santukan wantah petang diri sisia sane masekolah ring sekolahnyane, punika mawinan sekolah punika nadosang siki kelas kelase uli kelas siki kantos kelas papat miwah kelas lima kadadosang siki kantos kelas kutus.

Wénten suratan ring majalah Time warsa 2005 sané iwang maosang indik Wales nika tuah kaajahin uli jumahne kamanten . Sujatin ipun nenten, dane maosang indik pengalaman danene duk masekolah "mesib ngajak nika", santukan biang miwah ajin danene dados guru utama ring sekolah punika. Semboyan pendidikan sekolahe punika kapengaruhin antuk metode Montessori, tur para sisia prasida milih palajahan sane kasenengin. Wales maosang, duk punika dane sampun ngliwatin makudang kudang jam maca World Book Encyclopedia.

Pendidikan
Sasampuné lulus saking kelas kutus, Wales ngranjing ring Randolph School, pinaka sekolah persiapan ngranjing ka perguruan tinggi, sané pinaka pendukung gerakan nganggén laboratorium komputer miwah fasilitas téknologi tiosan anggén para sisiané makasami. Wales taler ngamaosang indik béa sekolah irika mael pisan buat kulawargan danéné, sakéwala pendidikan punika mabuat pisan. "Kulawarga titiangé setata nganggén pendidikan ... pendekatan tradisional indik pendidikan pinaka dasar urip sané becik mani puan". Ipun nampi gelar sarjana ring widang keuangan saking Auburn University miwah nglanturang pendidikan ring widang keuangan ring Universitas Alabama tur ngamolihang gelar master ring widang keuangan. Sasampuné punika, dané raris polih pendidikan doktoral ring Indiana University. Ri kala dados mahasiswa pascasarjana, dané ngajar ring makakalih universitas punika, sakéwala dané nénten makarya disertasi sané kabuatang antuk ngamolihang gelar PhD.

Karir

Saking warsa 1994 ngantos 2000, Wales makarya dados diréktur penelitian ring Chicago Options Associates, perusahaan broker futures miwah opsi ring Chicago. Daniel Pink saking Wired magazine maosang, malantaran "ngiring ngaptiang tingkat bunga miwah mata uang asing", dané gelis polih jinah sané cukup "ngéntérang urip miwah urip danéné sareng sami".

Wikipédia

Larry Sanger ngambarang proposal antuk ngaryanin énsiklopédia nganggén perangkat lunak wiki ring tanggal 10 Januari 2001, [suntiang _ suntiang sumber]

Ring tengahin warsa 2003, Wales ngwangun Yayasan Wikimedia, perusahaan nirlaba sané magenah ring St. Petersburg, Florida, mangda prasida nukung Wikipédia miwah proyék-proyék sané pateh. Ida nyihnayang ragan idané miwah kalih timpal-timpalnyané sané nenten aktif Wikipedian dados anggota déwan diréksi sané madué lima diri; kalih anggota tiosan inggih punika wakil komunitas sané kapilih.[rujukan?]

Manut Daniel H. Pink saking Wired, ngantos warsa 2004 Wales sampun ngrereh kirang langkung US$500.000 anggén ngwangun miwah ngawigunayang proyék Wiki, makéh saking saku padidi. Ring pamuput penggalangan dana ring bulan Februari 2005, Yayasan Wikimedia sampun kasokong antuk sumbangan miwah hadiah. [rujukan]

Wales sesai pisan nlatarang tatujonnyané ring Wikipédia. Ring wawancara sareng situs wéb Slashdot, dané maosang, "Bayangin ja jagaté né sané makasami anak prasida ngamolihang aksés gratis ring sakancan kaweruhan sané wénten. Punika sané laksanayang tiang".

Ring panguntatin warsa 2005, Wales kakritik santukan sampun ngédit biografi dané antuk cara sané kasengguh olih makudang-kudang pinaka "sejarah revisionis". Makudang-kudang kasus, Rogers Cadenhead ngranjingang kawéntenan log sané nyihnayang indik Mr. Wales sampun ngicalang reférénsi indik Sanger pinaka co-founder Wikipédia. Dané taler kauningin sampun ngentosin Referensi Bomis antuk cara sané kabaos ngirangin unsur séksualitas saking makudang-kudang produk parusahaan sané sadurungnyané.

Ring makadua kasusé ento, Wales ngelah pendapat yéning nguwah sané kalaksanayang tuah anggon ngaenang isine dadi lebih akurat. Wales nlatarang yéning Sanger pinaka pegawéné, lan ipun stata nganggep yéning tuah ipun ane ngawentuk Wikipédia. Duk 2006, Wales ngorahang kapining surat kabar Boston Globe yéning "tusing masuk akal" ngorahang Sanger pinaka co-founder. Sakéwala, Sanger nulak keras unduké ento. Ipun suba kaloktah pinaka co-founder Wikipédia paling tusing duk Septémber 2001 lan ngorahang ragané padidi buka kéto paling tusing duk Januari 2002.

Yayasan Jimmy Wales
Lis tokoh Wikipédia

Pustaka

Pustaka liyanan

Tokoh Amérika Serikat